**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-07-19 Nr. TAR-85

 Posėdžio data – 2021 m. liepos 14 d.

 Pradžia – 14.00 val. (nuotoliniu būdu)

 Posėdžio pirmininkas – Vytis Radvila.

 Posėdžio sekretorė – Lietutė Demidova.

 8. SVARSTYTA. Klaipėdos miesto savivaldybės vietos gyventojų apklausos tvarkos aprašo patvirtinimas.

 Pranešėjas – A. Kačalinas. Teigia, kad Klaipėdos miesto savivaldybės tarybos sprendimo „Dėl Klaipėdos miesto savivaldybės vietos gyventojų apklausos tvarkos aprašo patvirtinimo“ projektu (toliau – Sprendimo projektas) siūloma pakeisti Klaipėdos miesto savivaldybės vietos gyventojų apklausos tvarkos aprašą, patvirtintą Klaipėdos miesto savivaldybės tarybos 2013 m. sausio 31 d. sprendimu Nr. T2-4 „Dėl Klaipėdos miesto savivaldybės vietos gyventojų apklausos tvarkos aprašo patvirtinimo“ (toliau – Aprašas) su visais jo pakeitimais ir išdėstyti jį nauja redakcija.

 A. Kačalinas sako, kad Aprašas reglamentuoja Klaipėdos miesto savivaldybės gyventojų apklausos (toliau – apklausa) bendruosius principus, būdus, iniciavimą, agitaciją, organizavimą, apklausos komisijos įgaliojimus, rezultatų nustatymą ir naudojimą, apklausą inicijuojančius, organizuojančius ir vykdančius subjektus.

Siūloma išdėstyti Aprašą nauja redakcija, kadangi Apraše atnaujinta tvarka dėl gyventojų apklausos bendrųjų principų, būdų, iniciavimo, organizavimo, apklausos komisijos įgaliojimų, rezultatų nustatymo ir naudojimo, apklausą inicijuojančių, organizuojančių ir vykdančių subjektų.

 R. Taraškevičius pastebi, kad aiškinamajame rašte pažymėta jog pridedamas lyginamasis Aprašo projektas, tačiau jis nėra pridėtas.

 S. Budinas siūlo atitinkamai pataisyti aiškinamąjį raštą.

 NUTARTA. Pritarti pateiktam sprendimo projektui bendru sutarimu (už-6) su pastaba - ištaisyti aiškinamąjį raštą ir išbraukti: „3. Lyginamasis Aprašo projektas, 7 lapai“.

 Posėdis baigėsi 14.40 val.

Posėdžio pirmininkas Vytis Radvila

Posėdžio sekretorė Lietutė Demidova